PATVIRTINTA

Šiaulių „Ringuvos“ specialiosios mokyklos

direktoriaus 2017 m. balandžio 25 d.

įsakymu Nr. TOV-33

**KOMPIUTERISTO PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Šiaulių „Ringuvos“ specialiosios mokyklos kompiuteristas pareigybė yra priskiriama specialistų grupei.

2. Pareigybės lygis: kompiuteristas priskiriamas B lygio pareigybei, kodas-413203.

3. Pareigybės paskirtis: vykdyti techninį kompiuterių įrangos aptarnavimą.

4. Pavaldumas: kompiuteristas pavaldus direktoriaus pavaduotojui ūkio reikalams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Kompiuteristo kvalifikacijai keliami reikalavimai:

5.1 ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų;

5.2. analogiška darbo patirtis.

6. Kompiuteristas turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. antivirusinių sistemų diegimą ir veikimą;

6.5. interneto, intraneto veikimą.

7. Kompiuteristas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Kompiuteristo funkcijos:

8.1. vykdyti mokyklos informacinių technologijų diegimo programą;

8.2. vykdyti mokyklos video sistemų priežiūrą, šalinti gedimus;

8.3. vykdyti radioelektroninės technikos profilaktiką;

8.4. vykdyti techninį kompiuterių įrangos aptarnavimą;

8.5. profilaktiškai ir techniškai prižiūrėti kopijavimo aparatus, multimedia projektorius, televizorius, įgarsinimo įrangą, interaktyvias lentas ir kitą mokyklos orgtechniką;

8.6. kilus gaisrui, pranešti priešgaisrinei tarnybai, informuoti mokyklos administraciją ir gesinti gaisro židinį turimomis priemonėmis;

8.7. įvykus įsilaužimui arba bandymams įsilaužti į mokyklos informacinę sistemą, informuoti policiją ir mokyklos administraciją;

8.8. prižiūrėti mokyklos interneto įrangą, įvykus gedimui sistemoje, iškvieti aptarnaujančios įmonės atstovus;

8.9. taupyti elektros energiją.

**IV SKYRIUS**

**MOKINIŲ SAUGUMO UŽTIKRINIMAS**

9. Kompiuteristas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Kompiuteristas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Kompiuteristas atsako už:

11.1. jam patikėto mokyklos materialiojo turto saugumą ir atlygina atsiradusią žalą dėl jo netinkamo pareigų vykdymo;

11.2. netinkamą pareigų vykdymą, dėl ko buvo sugadinta/sunaikinta kompiuterių įranga;

11.3. neoperatyvų mokyklos administracijos ir atitinkamų tarnybų informavimą dėl pastebėto įsilaužimo į mokyklos informacinę sistemą, vagystės, pastebėtų tyčinių gedimų ir kt.;

11.4. priešgaisrinės saugos režimo nesilaikymą, dėl ko galėjo kilti arba kilo gaisras;

11.5. kompiuterių įrangos naudojimą asmeninėms reikmėms.

12. Kompiuteristas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Kompiuteristas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kompiuteristo vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kompiuteristo vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kompiuteristo vardas, pavardė, parašas)

Data